994 GEOLÓGIAI ESEMÉNYEK. 
ban nem gyártanak, szintén Amerikából kellett megrendelni, Időközben el- 
készültek a fúrótornyok azon pontokon, hol a fúrást elrendeltük, ezek már 
fel vannak állítva. A fúrás öt ponton indult meg és meg vagyok győződve, 
hogy legalább ezen fúrások egy részén a jövő hónapban már teljes eredményt 
fogunk elérni. (Tetszés.) 
Mellékesen megjegyzem azt, hogy miután a törvény petróleumkutatásra 
is utasítja a kormányt, négy szakértőt küldtem ki Romániába, hogy az ottani 
geológiai viszonyokat, melyek meglehetős hasonlóságot tanusítanak a mi viszo- 
nyainkhoz tanulmányozzák, (Helyeslés.) hogy ez a része a dolognak is meg- 
induljon. 
Mint említettem, a folyó év nyarától kezdve nyolc geológus fogja tovább 
folytatni az erdélyi medence felkutatását, hogy minél több ponton állapítsuk 
meg a gáz létezését. Hogy nem indítom meg több ponton egyszerre a furást, 
az nem arra vezetendő vissza, mintha e tekintetben takarékoskodni akarnék 
a pénzeszközökben, hanem addig, amíg nem látunk tisztán abban a tekintet- 
ben, vajjon a források elzárhatók-e, sok ponton megfúrni a területet azzal a 
veszéllyel járna, hogy nem leszünk képesek az elzárást kellőleg eszközölni s 
igen nagymennyiségű gáz menne veszendőbe. (Ugy van! Ugy van !) 
A mi geológiai viszonyaink ugyanis nem azonosak az amerikai geológiai 
viszonyokkal, és miután nálunk a föld felsőbb rétegeiben fordulnak elő a 
gáztömegek és nincsenek olyan kompakt masszák által fedve, mint Ameriká- 
ban, nincs kizárva a lehetősége annak, hogy a megfúrt területen az elzárás 
nem sikerül teljesen, ami igen nagy veszedelmet foglalna magában a gáz 
takarékos felhasználása szempontjából. Mihelyt azonban meggyőződtünk arról, 
hogy az elzárás a szabályszerűen eszközölt fúrás után megtörténhetik és pedig 
teljes eredménnyel, semmiféle akadálya nem lesz annak, hogy mennél több 
ponton indítsuk meg a kutatást. (Általános helyeslés.) 
A mostani fúrások különösen abból a célból eszközöltetnek, hogy bebizo- 
nyosodjék az, amiről én magam bensőleg meg vagyok győződve, hogy igen 
rengeteg mennyiség áll rendelkezésünkre, ezt azonban technikai munkálkodá- 
sokkal ad oculos kell bebizonyítanunk, mert hiszen épen arra vezethető vissza 
a magánvállalkozásnak az a tartózkodása és óvakodása, amely eddig észlel- 
hető, hogy vannak ugyan ajánlataink a gáz felhasználása tekintetében, de a 
tárgyalások legjobb akaratunk mellett is lassan haladnak, mivel az emberek 
nincsenek meggyőződve először arról, hogy megvan-e a kellő mennyiségű gáz, 
mindaddig, amíg ez praktice be nem bizonyul, és másodszor arról, hogy 
vajjon milyen tartóssága van ennek a gáznak. 
Meg vagyok győződve, hogy mihelyt a fúrások által a gáz mennyiségére 
és tartósságára nézve nagyobb garanciákat nyerünk, gyorsabban fognak menni 
ezek a tranzakciók és mind a városok, mind az egyes ipari vállalkozók na- 
gyobb mértékben és gyorsabb tempóban fognak velünk megállapodást létesí- 
teni, mert hiszen kezdettől fogva nem úgy volt kontemplálva a dolog, 
hogy az államkincstár a saját rezsijére gyárakat vagy vállalatokat létesít- 
sen, hanem erre a magánvállalkozásnak kell jelentkeznie. (Általános helyes- 
lés.) Az állam el fogja hárítani útjából az akadályokat és teljes erejével fog 
